# Eskulapova palica

### Iz Wikipedije, proste enciklopedije

Eskulapova palica

Eskulapova palica (tudi Asklepijeva palica) je antični simbol, povezan z astrologijo in medicino. Gre za okrog palice ovito kačo. Stari Grki in Rimljani so Asklepija (rimski Eskulap) častili kot boga zdravilstva.

## [uredi] Simbolika

S povezavo kače, ki se levi - simbol ponovnega rojstva in plodnosti ter dobrega in zla v eni osebi - in palice - simbol avtoritete, drevesa, družabnika, prebivališča in namestnika božanstva - Eskulapova palica simbolizira umetnost zdravilstva. Okrog palice ovita kača je po splošnem prepričanju navadni gož, Elaphe longissima.

Nekateri strokovnjaki menijo, da je simbol nekoč predstavljal okrog palice ovito glisto. Parazitske gliste, kot je »mali zmaj iz Medine« (Dracunculus medinensis) so bile v antiki pogosta okužba in so jih iz kože odstranjevali s previdnim ovijanjem okrog palice. Morda so zdravniki z upodobitvijo črva na palici oglaševali to svojo storitev. Danes je simbol zahodne medicine.

Eskulapova palica je del zvezde življenja

Ta simbol je del zvezde življenja - logotip Svetovne zdravstvene organizacije in pri nas službe nujne medicinske pomoči, simbol ameriške medicinske zveze ter simbol Slovenskega zdravniškega društva.

Eskulapovo palico pogosto zamenjujejo s kaducejem (dve okrog palice oviti kači), ki je simbol boga Hermesa, povezanega s trgovino.

## [uredi] Viri

- »Rod of Asclepius«. Wikipedia, The Free Encyclopedia. 4. februar 2006, 05:26 UTC. 7. februar 2006, 10:31 <http://en.wikipedia.org/w/index.php?title=Rod_of_Asclepius&oldid=38105898>.
- Bernadette Brady. Brady's Book of Fixed Stars. Weiser Books (September 1, 1999). ISBN 157863105X.

## [uredi] Zunanje povezave

- Kratek opis Eskulapa in simbola - slika na naslovni strani, ISIS 1998, št.6; pridobljeno 7. februarja 2006
- (v angleščini) Blayney, Keith, »The Caduceus vs the Staff of Asclepius«, pridobljeno 7. februarja 2006

Wikimedijina zbirka ponuja še več predstavnostnega gradiva o temi:
Eskulapova palica
Vzpostavljeno iz »http://sl.wikipedia.org../../../e/s/k/Eskulapova_palica.html«

Kategoriji: Simboli | Medicina

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Dansk
- Deutsch
- English
- Español
- עברית
- Magyar
- Italiano
- Nederlands
- Svenska
- 中文